ઘાટકોપર-ઈસ્ટમાં વષોર્ પહેલાં ફક્ત હિંગવાલા લેનમાં શાકમાર્કેટ શરૂ થઈ હતી જે વિસ્તરીને તિલક રોડના ચાર રસ્તા સુધી પહોંચી હતી. આ શાકમાર્કેટને કારણે તિલક રોડ પર સાંજના સમયે ટ્રાફિક જૅમ થાય છે એવી સ્થાનિક રહેવાસીઓની ઘણી જૂની ફરિયાદ છે. જોકે આમ છતાં BMC તરફથી એના પર ભાગ્યે જ કોઈ કાર્યવાહી કરવામાં આવે છે. થોડા સમય પહેલાં આ વિસ્તારમાં રોડ પર બેસતા શાકવાળાઓને BMCએ ફુટપાથ પર ખસેડીને રોડ ક્લિયર કર્યો હતો. જોકે શાક લેવા આવતા લોકો તેમનાં વાહન રોડ પર પાર્ક કરીને ખરીદી કરવા જતા હોવાથી ટ્રાફિક જૅમમાં નજીવો ફેરફાર થયો હતો.